L’equip juvenil de l’Atlantis Sincro de Burjassot, subcampió autonòmic de rutines
2025-07-24

Burjassot continua collint èxits en la disciplina esportiva de la natació sincronitzada de la mà del Club Atlantis Sincro. L’últim èxit obtingut ha sigut en el marc del Campionat Autonòmic Absolut de Rutines, que es va celebrar en la vesprada del passat 7 de maig, en la Piscina Olímpica “Gaetà Huguet”, a Castelló. Va ser allí on l’equip de juvenils, nadadores de 15 anys o més, s’ha proclamat subcampió de la competició.

L’equip subcampió està format per les nadadores Paula González, Emma Bernabé, Sara Vargas, Alba García, Cristina Sanchis, Paula Alós, Ester Bou, Raquel Bou, Nerea González i Olga Barberá. Un èxit més que se suma a la sèrie de bons resultats que el club burjassoter està obtenint al llarg de la temporada.